《临江彗力寺次李贞伯韵奉答世赏内翰》
明代·江源

到处观风是胜游，偶逢萧寺便寻幽。谩参贝叶经中语，且憩菩提树底秋。

铃铁送风来绮席，江云将暝入僧楼。更看学士题诗处，犹有奎光壁上留。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。